OKRESNÁ PROKURATÚRA SKALICA 
Ružová 2, 909 01 Skalica	

Číslo: Pv 531/16/2206-12	Skalica  28.02.2017
EEČ: 2-20-71-2017
U Z N E S E N I E
Trestná vec:	obv. XXXXX
Trestný čin:	prečin: neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona
Rozhodol: 	prokurátorka Okresnej prokuratúry Skalica
Podľa § 220 odsek 1 Trestného poriadku schvaľujem zmier uzavretý medzi:
obvinenou: 
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX 486 XXXXX, Slovensko
väzba: nie
a
poškodeným:  
XXXXX
dátum narodenia: XXXXX
miesto narodenia: XXXXX
trvalé bydlisko: 589 XXXXX
Obsahom zmieru je:
-   Obvinená XXXXX dňa 09.02.2016 vyhlásila, že spáchala skutok, za ktorý je stíhaná, spočívajúci v tom, že v presne nezistenom čase od 07.09.2016 do 09.09.2016 na presne nezistenom mieste si zadovážila debetnú platobnú kartu č. 4598069436386986 k bankovému účtu č. SK28 1100 0000 0000 0080 1704 0494 vedenú v Raiffeisen banke, ktorého majiteľom je XXXXX, nar. XXXXX v Žiari nad Hronom, trvalé bytom XXXXX 589 a pomocou tejto karty dňa 09.09.2016 v čase o 11,27 h vykonala v bankomate Slovenskej sporiteľne na ul. Školskej v meste Holíč neoprávnený výber hotovosti vo výške 180 €, ďalej prostredníctvom tejto platobnej karty vykonala opakovane v období od 09.09.2016 do 30.9.2016 neoprávnené platby za tovar v obchodnom dome UDL SR, pobočka Holíč a v obchodnom dome TESCO STORES SK, pobočka Skalica v celkovej sume 6,90 €, pričom taktiež prostredníctvom tejto platobnej karty vykonala opakovane v období od 09.09.2016 do 21.09.2016 pokusy o výber hotovosti v bankomatoch rôznych bánk v meste Holíč, Skalica, Senica a Šaštín Stráže, ktoré z dôvodu nedostatku hotovosti boli zamietnuté, čím týmto konaním spôsobila XXXXX z Tekovskej Breznice celkovú škodu vo výške 186,90 €.

-	Poškodený XXXXX, nar. XXXXX vyhlásil, že nežiada náhradu škody, nakoľko s obvinenou XXXXX má dcéru, ktorá je postihnutá a chce, aby použité prostriedky ostali XXXXX pre potreby jeho dcéry XXXXX. Poškodený XXXXX ďalej vyhlásil, že dodržaním Dohody o náhrade škody a inej ujmy spôsobenej trestným činom, uzatvorenej pred probačným a mediačným úradníkom dňa 09.02.2017, sú jeho nároky ako poškodeného vo vzťahu k obvinenej v súvislosti s náhradou škody a inej ujmy v celkom rozsahu uspokojené.

Obvinená XXXXX, narodená XXXXX zložila na účet Krajskej prokuratúry Trnava, č.ú. SK76 8180 0000 0070 0023 0596, VS: 2206 peňažnú sumu vo výške  100,- eur, z, ktorej 50 % t.j. 50 eur  patrí štátu na peňažnú pomoc obetiam trestnej činnosti a 50 % t.j. 50 eur určila konkrétnemu adresátovi na všeobecne prospešné účely: XXXXX Skalica, 909 01 Skalica, XXXXX č.ú. SK XXXXX
a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX 486 XXXXX, Slovensko
väzba: nie
ktorá je trestne stíhaná pre trestný čin:
-	prečin: neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
realizované policajtom Odb.kriminálnej polície OR PZ Skalica pod spisovou značkou ORP-282/VYS-SI-2016
na tom skutkovom základe, že: 
v presne nezistenom čase od 07.09.2016 do 09.09.2016 na presne nezistenom mieste si zadovážila debetnú platobnú kartu č. 4598069436386986 k bankovému účtu č. SK28 1100 0000 0000 0080 1704 0494 vedenú v Raiffeisen banke, ktorého majiteľom je XXXXX, nar. XXXXX v Žiari nad Hronom, trvalé bytom XXXXX 589 a pomocou tejto karty dňa 09.09.2016 v čase o 11,27 h vykonala v bankomate Slovenskej sporiteľne na ul. Školskej v meste Holíč neoprávnený výber hotovosti vo výške 180 €, ďalej prostredníctvom tejto platobnej karty vykonala opakovane v období od 09.09.2016 do 30.9.2016 neoprávnené platby za tovar v obchodnom dome UDL SR, pobočka Holíč a v obchodnom dome TESCO STORES SK, pobočka Skalica v celkovej sume 6,90 €, pričom taktiež prostredníctvom tejto platobnej karty vykonala opakovane v období od 09.09.2016 do 21.09.2016 pokusy o výber hotovosti v bankomatoch rôznych bánk v meste Holíč, Skalica, Senica a Šaštín Stráže, ktoré z dôvodu nedostatku hotovosti boli zamietnuté, čím týmto konaním spôsobila XXXXX z Tekovskej Breznice celkovú škodu vo výške 186,90 €
Odôvodnenie:
V uvedenej trestnej veci bolo uznesením vyšetrovateľa Okresného riaditeľstva PZ v Skalici, Odborom kriminálnej polície pod sp. zn.  ČVS: ORP-282/VYS-SI-2016 zo dňa 21.10.2017 podľa § 199 ods. 1 Tr. poriadku začaté trestné stíhanie pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa  § 219 ods. 1 Tr. zákona a dňa 24.11.2016 pod totožnou spisovou značkou podľa § 206 ods. 1 vzniesol obvinenie XXXXX, nar. XXXXX v Prešove, trvale bytom XXXXX pre naposledy označený trestný čin, ktorého sa mala dopustiť na tom skutkovom základe, ako je uvedené vo výrokovej časti tohto uznesenia.

	Podľa ustanovenia § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie ak obvinený
-	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
-	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
-	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním spisového materiálu ČVS: ORP-282/VYS-SI-2016 som zistila, že v danej veci sú splnené podmienky na realizáciu tohto odklonu, lebo obvinená XXXXX sa svojím konaním dopustila neoprávneného vyrobenia a používania platobného prostriedku, elektronických peňazí alebo inej platobnej karty podľa  § 219 ods. 1 Tr. zákona, pričom ide o prečin, za ktorý Trestný zákon ustanovuje trest odňatia slobody na jeden rok až päť, teda horná hranica trestu odňatia slobody pri tomto prečine neprevyšuje hornú hranicu trestu odňatia slobody uvedenú v § 220 ods. 1 Trestného poriadku. Obvinená po skončení skráteného vyšetrovania prejavila záujem dohodnúť sa s poškodeným na náhrade spôsobenej škody. Z uvedeného dôvodu bol vyšetrovací spis dňa 19.01.2017 predložený probačnému a mediačnému úradníkovi Okresného súdu Skalica za účelom vykonania mediácie. Po skončení mediácie, ktorá bola úspešná, bolo zistené, že obvinená uhradila na účet Krajskej prokuratúry Trnava na č.ú. SK 76 8180 0000 0070 0023 0596, VS: 2206  sumu vo výške 100 eur.

Obvinená XXXXX uzavrela dňa 09.02.2017 pred probačným a mediačným úradníkom Okresného súdu v Skalici XXXXX Dohodu o zmieri s poškodeným XXXXX, pričom vyjadrila ľútosť nad spáchaným trestným činom. Poškodený XXXXX prijal prejavenú ľútosť a vyhlásil, že nežiada náhradu škody, nakoľko s obvinenou XXXXX má dcéru, ktorá je postihnutá a chce, aby použité prostriedky ostali XXXXX pre potreby jeho dcéry XXXXX. Poškodený XXXXX ďalej vyhlásil, že dodržaním Dohody o náhrade škody a inej ujmy spôsobenej trestným činom, uzatvorenej pred probačným a mediačným úradníkom dňa 09.02.2016, sú jeho nároky ako poškodeného vo vzťahu k obvinenej v súvislosti s náhradou škody a inej ujmy v celkom rozsahu uspokojené.

	Obvinená XXXXX dňa 09.02.2017 v zmysle ustanovenia § 220 ods. 1 písm. a) Tr. poriadku slobodne, vážne, zrozumiteľne a určito vyhlásila, že spáchala skutok, pre ktorý je trestne stíhaná a svoje konanie ľutuje a poukázala sumu 100,- eur na všeobecne prospešné účely, čím splnil podmienky uvedené v § 220 ods. 1 Trestného poriadku.

Obvinená XXXXX aj poškodený XXXXX súhlasili s uzavretím zmieru, zhodne prehlásili, že Dohodu o zmieri uzavreli slobodne a vážne, obsahuje ich skutočnú vôľu o prejave a obsahu, ktorej v budúcnosti nemôžu vzniknúť žiadne pochybnosti.

Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvinenej ako osoby doposiaľ netrestanej a priestupkovo neriešenej, na jej osobné a majetkové pomery, na jej prechádzajúci život a pohnútku k spáchanému činu, na jej oľutovanie skutku, som dospela k záveru, že rozhodnutie o schválení zmieru a o zastavení trestného stíhania je dostačujúce. 

Preto som rozhodla tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu nie je prípustná sťažnosť.

JUDr. Oľga Bakičová 
prokurátorka